บ้านปูขายหุ้นRATCH เกลี้ยงโกย6.6พันล้านบาท
บ้านปูขายหุ้นRATCH ทั้งในและต่างประเทศในวงจำกัดที่ราคา 33 บาทต่อหุ้น คาดว่าจะได้รับมูลค่าตอบแทนประมาณ 6,679 ล้านบาท
19 พ.ย. 2553

บ้านปูขายหุ้นRATCH ทั้งในและต่างประเทศในวงจำกัดที่ราคา 33 บาทต่อหุ้น คาดว่าจะได้รับมูลค่าตอบแทนประมาณ 6,679 ล้านบาท
บริษัท บ้านปู (BANPU)และ บริษัท บ้านปู เพาเวอร์ได้เสนอขายหุ้นเดิมที่ถืออยู่ทั้งหมดจำนวน 202.4 ล้านหุ้น ในบริษัท ผลิตไฟฟ้าราชบุรีโฮลดิ้ง(RATCH) หรือคิดเป็นสัดส่วน 13.96% ของทุนจดทะเบียนชำระแล้ว ให้แก่นักลงทุนทั้งในและต่างประเทศในวงจำกัดที่ราคา 33 บาทต่อหุ้น คาดว่าจะได้รับมูลค่าตอบแทนประมาณ 6,679 ล้านบาท
สำหรับการซื้อขายหุ้นครั้งนี้ บริษัทบ้านปูขายหุ้นถูกกว่าตลาดที่ซื้อขายบริเวณ 35.75 บาท อยู่ประมาณ 10.20% และการทำธุรกรรมดังกล่าวเป็นไปตามกลยุทธ์ระยะยาวของบริษัทฯที่จะมุ่งเน้นการดำเนินธุรกิจถ่านหินและธุรกิจที่เกี่ยวข้องกับถ่านหินเป็นหลัก 
ทั้งนี้การเข้าทำรายการจำหน่ายหุ้นในครั้งนี้ไม่เป็นรายการที่เกี่ยวโยงกันและไม่เข้าเกณฑ์ที่ต้องรายงานการจำหน่ายไปซึ่งสินทรัพย์ของบริษัทจดทะเบียนตามประกาศของตลาดหลักทรัพย์แห่งประเทศไทยแต่ประการใด